Ylen aamu

Ylen aamu (lokakuuhun 2019 saakka myös Ylen aamu-tv, Yle aamu-tv ja Aamu-TV, maaliskuuhun 2012 asti Ykkösen aamu-TV) on Yle TV1:ssä arkiaamuisin lähettävä ajankohtaisohjelma. Ensimmäinen lähetys esitettiin 3. maaliskuuta 1997.

Ohjelma toimitetaan ja lähetetään Helsingin Pasilasta, mutta se voidaan väliaikaisesti lähettää myös muualta (esimerkiksi kesäisin ohjelmaa lähetetään muualta Suomesta ja joskus myös lähiulkomailta, kuten Virosta). Ohjelma tavoittaa aamuisin jopa 700 000 katsojaa.

Ylen aamun lähetys alkaa arkisin klo 6.25 ja päättyy klo 9.30 (vuoteen 2009 saakka 5.55–9.15). Lauantaisin ohjelmaa esitetään klo 9.05–10.00. Lauantailähetykset alkoivat vuonna 2009. Kesäaikaan arkilähetys alkaa klo 6.55.

Arkipäivien ohjelmistoon kuuluu uutiset puolen tunnin välein. Aiemmin lähetyksessä nähtiin pidemmät uutiset, mutta ne lopetettiin lokakuussa 2019. Tätä aiemmin on jo lopetettu ruotsin- ja englanninkieliset uutislähetykset aamuissa.

Ylen aamun aiheista esitetään noin tunnin mittainen kooste samana arkipäivänä ohjelmassa Tänään otsikoissa kello 15.10 Yle TV1:ssä. Aikaisemmin se esitettiin Yle TV2:ssa ja YLE24:lla myöhemmin iltapäivällä. YLE24 esitti myös varsinaisen aamu-tv:n rinnakkaislähetyksenä TV1:n kanssa.

Historia
Suomen ensimmäinen aamu-tv-ohjelma oli MTV:n Huomenta Suomi, jonka ensilähetys oli 1. joulukuuta 1989. Se oli aloittaessaan Pohjoismaiden ensimmäinen kaupallinen aamutelevisio-ohjelma.

Julkisen palvelun Yleisradio aloitti aamutelevision vuonna 1997, jolloin nähtiin Aamu-TV:n ensimmäinen lähetys 3. maaliskuuta. Koko lähetys lähetettiin Pasilasta. Ensimmäisen ohjelman juonsivat Päivi Saharinen ja Seppo Toivonen, ja uutiset luki Juha Hietanen. Alkuaikojen toisena juontajaparina vuorotteli Seija Vaaherkumpu ja Arto Nyberg. Tuottajana oli Kari Karjalainen.

Helsingin Lasipalatsin studio otettiin käyttöön 26. marraskuuta 1998. Uutiset, sää ja urheilu lähetettiin edelleen Pasilasta. Lasipalatsin ilme uudistettiin vuoden 2005 alkupuolella, uuden studion ilmeen suunnitteli lavastaja Teppo Järvinen. Lasipalatsista Aamu-TV siirtyi kesällä 2007 takaisin Pasilaan, jossa sitä kuvattiin uuden studion valmistumista odotellessa Pikku Joutsenen väliaikaisissa tiloissa. Ensimmäinen lähetys Aamu-TV:n uudesta studiosta lähetettiin 15. lokakuuta 2007. Uusi studio on aiempaa suurempi ja lähempänä uutisstudiota. Lisäksi sieltä on suora live-kamerayhteys Helsingin keskustaan.

21. lokakuuta 2019 ohjelman nimi, ulkoinen ilme ja studiotekniikka uusittiin täysin, samoin tapa käsitellä uutisaiheita. Uuden Ylen aamun juontajapareina toimivat vuoroin Tommy Fränti ja Rosa Kettumäki sekä Milla Madetoja ja Nicklas Wancke. Muita alkuvaiheen esiintyjiä ovat Anna Lehmusvesi, Mikko Haapanen ja Totti Toivonen sekä aamutelevisiossa jo vuonna 1997 mukana ollut Juha Hietanen.

Ohjelmisto
Ylen aamussa esitettiin aiemmin myös erilaisia ohjelmia, kuten uusien elokuvien arviointiin keskittyvää Tähtihetkeä. Lokakuusta 2019 alkaen ohjelmia ei enää esitetä. Sen sijaan aamussa nähdään erilaisia jälki-raateja. Jälkihiessä keskustellaan urheilutapahtumista, Jälkidigissä some- ja digi-ilmiöistä, Jälkipörssi talouden aiheista, Jälkinäytös kulttuurista sekä Jälkikaronkka tiedemaailman tapahtumista. Perjantaisin viikon uutisaiheista keskustelevat Jälkiviisaat.

Juontajat

Nykyiset juontajat 

 Sanna Savikko
 Anna Lehmusvesi
 Lena Nelskylä
 Totti Toivonen

Entisiä juontajia 

 Jan Andersson
 Hilla Blomberg
 Annika Damström
 Kirsi Heikel
 Juha Hietanen
 Antti Sahlström
 Sari Helin
 Markus Hippi
 Jakke Holvas
 Ari Hursti (lauantailähetykset)
 Rosa Kettumäki
 Tomi Korhonen
 Katri Makkonen
 Riina Malhotra
 Kati Niemeläinen (nyk. Parkkonen)
 Jukka Niva
 Arto Nyberg

 Leena Pakkanen
 Aleksi Pöytäkangas
 Jussi-Pekka Rantanen
 Leo Riski
 Mika Saarelainen
 Marja Sannikka
 Päivi Saharinen (nyk. Storgård)
 Seppo Toivonen
 Sanna Ukkola
 Seija Vaaherkumpu (ent. Rautio)
 Katri Viippola
 Anu Vilkman
 Kirsi Virtanen (lauantailähetykset)
 Matti Virtanen
 Teresa Meriläinen-Aho

Uutisankkurit 
Tommy Fränti
Mikko Haapanen
Kreeta-Maria Kivioja
Ilkka Lahti
Milla Madetoja
Ari Welling

Meteorologit 
 Anne Borgström
 Marjo Hoikkanen (sijaistava)
 Toni Hellinen
 Matti Huutonen
 Nina Karusto (sijaistava)
 Joonas Koskela
 Kerttu Kotakorpi
 Pauliina Kuokka
 Henri Nyman (sijaistava)
 Elias Paakkanen
 Seija Paasonen
 Elina Suorsa (sijaistava)
 Anssi Vähämäki (sijaistava)

Katso myös 
 Huomenta Suomi

Lähteet

Aiheesta muualla 
 Ylen Aamu-tv:n kotisivut
 

Suomalaiset uutisohjelmat
Yle TV1:n televisio-ohjelmat
1990-luvun televisiosarjat
2000-vuosikymmenen televisiosarjat
2010-luvun televisiosarjat